บลจ.วรรณ ใจป้ำ! ปันผล 6 กองทุนกำหนดจ่ายพร้อมกันวันที่ 6 ก.ย.นี้
บลจ.วรรณ ใจป้ำ! ปันผล 6 กองทุน กำหนดจ่ายพร้อมกันวันที่ 6 ก.ย.นี้
18 ส.ค. 2559

นายอลงกรณ์ ประธานราษฎร์นิกร รองกรรมการผู้จัดการ บริษัทหลักทรัพย์จัดการกองทุนรวมวรรณ จำกัด หรือ บลจ.วรรณ เปิดเผยว่า คณะกรรมการจัดการลงทุนมีมติจ่ายเงินปันผลกองทุนรวมอสังหาริมทรัพย์ที่อยู่ภายใต้การบริหารงานของบริษัท ทั้งหมด 6 กองทุน ได้แก่ กองทุนรวมอสังหาริมทรัพย์ยูนิลอฟท์ (UNIPF) ผลการดำเนินงานระหว่างวันที่ 1 เม.ย.-30 มิ.ย.2559 ในอัตราหน่วยลงทุนละ 0.175 บาท กองทุนรวมอสังหาริมทรัพย์ทรัพย์ศรีไทย สมาร์ท สโตเรจ (SSTSS) ผลการดำเนินงานระหว่างวันที่ 1 ม.ค.-30 มิ.ย.2559 ในอัตราหน่วยลงทุนละ 0.34 บาท กองทุนรวมอสังหาริมทรัพย์ ไทยแลนด์ โฮสพีทาลิตี้ (TLHPF) ผลการดำเนินงานระหว่างวันที่ 29 ต.ค. 2558 ถึงวันที่ 30 มิ.ย.2559 ในอัตราหน่วยลงทุนละ 0.475 บาท
โดยกองทุนรวมอสังหาริมทรัพย์บางกอก (BKKCP) ผลการดำเนินงานระหว่างวันที่ 1 เม.ย.-30 มิ.ย. 2559 ในอัตราหน่วยลงทุนละ 0.16 บาท กองทุนรวมอสังหาริมทรัพย์มิลเลียนแนร์ (MIPF) ผลการดำเนินงานระหว่างวันที่ 1 ม.ค.-30 มิ.ย.2559 ในอัตราหน่วยลงทุนละ 0.58 บาท และกองทุนรวมอสังหาริมทรัพย์ไทยอินดัสเตรียล 1 (TIF1) ผลการดำเนินงานระหว่างวันที่ 1 เม.ย.-30 มิ.ย.2559 ในอัตราหน่วยลงทุนละ 0.145
ทั้งนี้ กองทุนทั้งหมดมีกำหนดวันปิดทะเบียนพักโอนหน่วยลงทุน เพื่อสิทธิในการรับเงินปันผล ในวันที่ 22 ส.ค.2559 และกำหนดจ่ายเงินปันผลในวันที่ 6 ก.ย.2559
โดยปัจจุบันแม้ว่าราคาหน่วยลงทุนของกองทุนรวมอสังหาริมทรัพย์ในตลาดหลักทรัพย์โดยรวม จะมีการปรับตัวสูงขึ้นตามสภาพคล่องในตลาด แต่หากพิจารณาแนวโน้มการเติบโตของทรัพย์สินภายใต้การบริหารของบลจ.วรรณ ยังคงมีศักยกาพในการสร้างรายได้อย่างต่อเนื่อง อาทิ ธุรกิจที่เกี่ยวข้องกับการท่องเที่ยวและโรงแรม ยังคงอยู่ในความสนใจ โดยอัตรานักท่องเที่ยวยังคงปรับตัวสูงขึ้นอย่างต่อเนื่อง ซึ่งก็เอื้อผลดีต่อรายได้ของสินทรัพย์ของกองทุน